**„Trečiasis Lietuvos Statutas“ (1588)**

V SKYRIUS. Apie kraičio <...> davimą 8 straipsnis.

Apie merginas, kurios ištekės be tėvų sutikimo. Jei kuri nors mergina be tėvo ir motinos sutikimo ištekės, tokia netenka [teisės] į kraitį ir į tėvo bei motinos valdas, taip pat ir į palikimą. <...>

VI SKYRIUS. Apie globą 1 straipsnis. Apie nepilnamečius vaikus. <...> pilnametystės sulaukęs vyras turi turėti aštuoniolika, o mergina – trylika metų. <...>

**Turtinių santykių reguliavimas šeimoje pagal paprotinę teisę**

Dauguma šeimos turtinių santykių iki Pirmojo pasaulinio karo (iš dalies ir vėliau) buvo reguliuojama remiantis lietuvių paprotinės teisės normomis. Pagal paprotį ištekėjusios moters pasoga priklausė vyrui ir žmonai bendrai, kraitis – tik žmonai. Per metus po vestuvių mirusios vaikų nepalikusios jaunamartės [pasogą](#pasoga) ir nepanaudotą kraičio dalį, pagal paprotį, galėjo atsiimti jos tėvai arba kiti artimieji (jeigu tėvai mirę). Mirus vaikų turinčiai motinai jos atsineštas turtas atitekdavo vaikams. Piniginius ūkio reikalus dažniausiai tvarkė vyras. Žmona galėjo turėti nuosavų pajamų pardavusi paukščių, sviesto, sūrio, kiaušinių, daržovių.

*Pagal VLE straipsnį „Paprotinė teisė“*

Nuoroda į šaltinį: <http://www.xn--altiniai-4wb.info/files/literatura/LD00/Tre%C4%8Diasis_Lietuvos_Statutas.LD3301.pdf>